open-index/open-wikipedia-markdown huggingface dataset:
Antípatro

**Antípatro** (en ; en  ) é o nome das seguintes persoas da Antigüidade clásica:

* **Antípatro (rexente de Macedonia)** (-397 -319), xeneral macedonio, rexente de Macedonia á morte de Alexandre e pai de Casandro.
* **Antípatro I de Macedonia**, rei de Macedonia (-297 a -294).
* **Antípatro II Etesias**, rei de Macedonia (-279).
* **Antípatro de Cirene** (século -IV), filósofo grego da escola cirenaica.
* **Antípatro de Tarso** (século -II, filósofo estoico grego.
* **Lucio Celio Antípatro** (-180 -120), xurista e historiador romano.
* **Antípatro de Sidón** (século -II), poeta grego.
* **Antípatro de Idumea** (-113 -43), gobernador de Xudea e pai de Herodes o Grande.
* **Antípatro de Tiro** (século -II), filósofo estoico grego.
* **Antípatro de Tiro** (século -I), filósofo estoico grego.
* **Antípatro de Derbe** (século -I), tirano de Derbe.
* **Antípatro** (-4), fillo maior de Herodes o Grande.
* **Antípatro** (século -I), médico grego.
* **Antípatro de Tesalónica** (século I), poeta grego.
* **Antípatro de Roma** (século II), médico grego.
* **Elio Antípatro** (século II), sofista e retórico grego.
* **Antípatro de Bostra** (século V bispo de Bostra.
* **Antípatro**, astrónomo grego de data incerta.
* **Antípatro de Acanto**, escritor grego de data incerta.
## Notas
Barón

thumb|250px|Coroa de barón.
**Barón**, ou **baronesa**, na súa forma feminina, é un dos títulos nobiliarios europeos cos que os monarcas mostran a súa gratitude a certas persoas. Seu señorío chámase **baronía**.

Durante a Alta Idade Media, *barón* significaba ao varón libre en distintos dialectos e idiomas antigos xermánicos, como o franco. No tempo dos merovinxios o título empregábase para significar vagamente *varón poderoso* e, algunha vez, *marido*. Na época feudal, o título designaba un Señor ilustre gozando de todos os dereitos feudais en perfecta plenitude:

* Chamabáse a Guillerme o Conquistador o *barón famoso*.
* Os grandes vasalos de Francia ou de Inglaterra eran os *altos baróns*.
* Os Montmorency titulábanse con orgullo *os primeiros baróns cristiáns*.
* Godofredo de Bouillón foi chamado o *barón do Santo Sepulcro*.

A muller que ostenta o título (muller esposa do barón) coñécese como *baronesa*. O territorio sobre os que os baróns exercían a súa xurisdición chamábase baronía. Os patrimonios dos infantes de Francia eran dados en *condado* e *baronía* (*in comitatum et baroniam*). En Inglaterra chamouse baróns aos pares do reino, aos xuíces do tribunal do Échiquier, aos notábeis de Londres, de York etc.

## Notas 
## Véxase tamén
### Bibliografía 
* De Mayoralgo y Lodo, José Miguel (2007): *Historia y régimen jurídico de los títulos nobiliarios: manual de nobiliaria I*, Editorial Hidalguía. ISBN 978 84 8985 1566.
Cantoria

**Cantoria** é un concello español da provincia de Almería (Andalucía). Atópase a unha altitude de 382 metros sobre o nivel do mar e a 92 km da capital de provincia, Almería.

## Demografía 
En 2023 a poboación ascendía a 3&nbsp;573 habitantes.

## Notas 
## Véxase tamén 
### Outros artigos 
*Lista de concellos de Almería
Ulukhaktok

**Ulukhaktok**, en lingua kangiryuarmiutun (inuvialuktun) *Ulukhaqtuuq* e até o 1 de abril de 2006 *Holman* ou *Holman Island*, é un pequeno asentamento na costa oeste da illa Victoria, na rexión de Inuvik, no territorio canadense dos Territorios do Noroeste.

## Demografía 
No censo de poboación de 2021 realizado por Statistics Canada, Ulukhaktok tiña unha poboación de 408 habitantes que vivían en 134 das súas 159 vivendas privadas totais, un aumento do 3% con respecto á súa poboación de 2016 de 396. Cunha superficie terrestre de 120,71 km², tiña unha densidade de poboación de 3,4 hab./km² en 2021.

En 2016, 370 (96,4%) dos seus residentes eran inuvialuit ou inuit e o resto (6,6%) eran non indíxenas. Os principais idiomas da comunidade son o inuinnaqtun (considerado como unha variedade dentro do inuvialuktun e coñecido localmente como kangiryuarmiutun) e o inglés. polos veciños da comunidade coa axuda do sacerdote católico romano, o padre Henri Tardy. A cooperativa formouse para proporcionar ingresos aos residentes da comunidade mediante a produción de artesanía, e é famosa pola produción de gravados. Formalmente Holman Prints, os artistas da comunidade venden a súa arte no Centro de Artes Ulukhaktok. Entre os artistas famosos que produciron gravados para a Holman Eskimo Co-op están Mary K. Okheena e Helen Kalvak. A escola local, Helen Kalvak Elihakvik, leva o seu nome.

Nas décadas de 1960 e 1970 a coopeativa Holman Eskimo tamén creou unha serie de produtos de pel de foca para os mercados do sur, incluíndo parkas, tapices e animais de peluche. As parkas de pel de foca foron feitas para durar e aínda están no mercado. 

En 2001, a Galería de Arte de Winnipeg comisariou a exposición "Holman: Forty Years of Graphic Art/Quarante Ans D'Art Graphique" que produciu un catálogo de exposicións escrito pola comisaria da Galería de Arte de Winnipeg, Darlene Coward Wight.

A cooperativa Holman Eskimo agora está involucrada en artes e oficios, venda polo miúdo, hostalaría e televisión por cable. Opera tanto un punto de venda de Canada Post como o contrato de entrega de combustible, e é o axente local de Aklak Air.

Ulukhaktok tamén é a localización do campo de golf máis setentrional do mundo e acolle cada verán o "Torneo de golf de famosos Billy Joss Open".

## Notas 
## Véxase tamén
José Antonio Pacio Seco

**José Antonio Pacio Seco**, coñecido como **Zacariade**, nado en Balmonte (Castro de Rei) cara a 1900 e finado Lugo o 17 de marzo de 1971, foi un político galego.

## Traxectoria 
Da casa de Zacariade de Balmonte. Logo do golpe de Estado do 18 de xullo de 1936 foi nomeado alcalde de Castro de Rei. Impuxo multas para o Exército aos "izquierdistas más significados" de cada parroquia. Por iso foi denunciado por estafa polo novo alcalde, José Pillado Mouriz, e requirido para que devolvese o percibido. Finou en Lugo o 17 de marzo de 1971.

## Vida persoal 
Casou con María Ocampo Fernández e foi pai de José Benito, Manuela del Carmen, Manuel, María del Sagrario e María Josefa Pacio Ocampo.
## Notas 
## Véxase tamén 
### Bibliografía 
*
Qassimiut

**Qassimiut**, (tamén escrito antigamente como *Qagssimiut* e *Kagsimiut*) é un asentamento do concello de Kujalleq, no sur de Groenlandia. Fundouse en 1835 como un punto de comercio. Cunha poboación de tan só 20 habitantes en 2020, é a vila máis pequena por número de habitantes permanentes de Groenlandia.

## Demografía 
A maioría das cidades e asentamentos do sur de Groenlandia presentan padróns de crecemento negativos nas últimas dúas décadas, con moitos asentamentos despoboándose moi axiña. Qassimiut foi perdendo poboación rapidamente nas últimas dúas décadas. A súa poboación diminuíu en máis de dous terzos en relación aos niveis de 1990.

## Transporte e comunicacións 
O asentamento ten o seu propio heliporto, o heliporto de Qassimiut, xestionado por Mittarfeqarfiit. O resto do transporte é só en barco. O asentamento ten estradas de grava, pero non hai coches.

As comunicacións por Internet e por teléfono son proporcionadas por Greenland Home Rule.

## Notas 
## Véxase tamén
José Pillado Mouriz

**José María Pillado Mouriz**, nado en Coea (Castro de Rei) cara a 1874 e finado no mesmo lugar o 14 de maio de 1942, foi un político galego.

## Traxectoria 
Leal a José Benito Pardo Rodríguez. Foi presidente do sindicato católico-agrario de Santa Locaia (1928-1932). Na ditadura de Primo de Rivera foi concelleiro de Castro de Rei. Volveu ser concelleiro na República. Logo do golpe de Estado do 18 de xullo de 1936 foi nomeado alcalde de Castro de Rei en 1937. Foi deputado provincial. Denunciou por estafa ao anterior alcalde, José Antonio Pacio Seco e obrigouno a restituir o diñeiro recadado. Esta denuncia motivou as protestas dalgúns párrocos, como o de Xustás e Bexán (Cospeito), Jesús Canto Castro, que enviaron un escrito ao gobernador civil o 4 de novembro de 1937 afirmndo que a restitución do diñero "causó muy mal efecto hasta en estas parroquias limítrofes de Cospeito dando así motivos a varios comentarios". O párroco de Duancos e Orizón, Domingo Fernández Galán, afirmaba no escrito que José Pillado "había dejado sin cuota del Plato único a la mayor parte de los izquierdistas de estas mis parroquias, después de haberle pedido yo en persona que les impusiera algo aunque fuese poco". José Pillado foi cesado en 1938. Finou en Coea o 14 de maio de 1942 aos 67 anos.
## Vida persoal 
Foi pai de María Josefa e María del Carmen Pillado Rodríguez.
## Notas 
## Véxase tamén 
### Bibliografía 
* 

### Ligazóns externas 
* O Bazar que eu recordo
Volkswagen Golf

O **Volkswagen Golf** é un automóbil compacto do segmento C, producido polo fabricante alemán Volkswagen dende 1974, comercializado en todo o mundo ao longo de oito versións, en varias configuracións de carrozaría e con varias placas de identificación, incluíndo como **Volkswagen Rabbit** nos Estados Unidos e Canadá, e como **Volkswagen Caribe** en México.

O Golf Mk1 orixinal foi un substituto do motor traseiro refrixerado por aire do Volkswagen Escaravello por un motor dianteiro e tracción dianteira. Historicamente, o Golf é o modelo máis vendido de Volkswagen e está entre os tres modelos máis vendidos do mundo, con máis de 35 millóns de unidades vendidas en 2019.

Inicialmente, a maioría dos Golfs eran *hatchbacks* de 3 portas. Outras variantes inclúen un *hatchback* de 5 portas, familiar (variante de 1993), cabriolé ( Cabriolet e Cabrio, 1979–2002, Cabriolet, 2011–presente) e un sedán baseada no Golf, chamada Jetta, Vento (dende 1992) ou Bora (dende 1999).

O Golf gañou premios, incluíndo o Automóbil Mundial do Ano en 2009, co Mk6 e en 2013 co Mk7. Xunto co Renault Clio e o Vauxhall Astra, o Golf é un dos tres únicos coches que gañou dúas veces o título de Automóbil Europeo do Ano, en 1992 e en 2013. O Golf figura na lista anual dos 10 mellores de *Car and Driver*. O Mk7 gañou o premio *Motor Trend Car of the Year* en 2015, o Mk1 GTI tamén gañara o premio en 1985. O Mk4 gañou o coche máis vendido en Europa en 2001.

## Primeira xeración 
En maio de 1974, Volkswagen presentou o Golf de primeira xeración como un substituto moderno de tracción dianteira para o Volkswagen Escaravello. As variacións posteriores do Golf incluíron o Golf GTI (introducido en xuño de 1976 cun motor de 1,6 litros con inxección de combustible capaz de alcanzar 180 km/h ), unha versión con motor diésel (desde setembro de 1976), a versión berlina notchback Jetta ( desde outubro de 1979), o Volkswagen Golf Cabriolet (desde xaneiro de 1980 ata 1994) e unha furgoneta e pickup baseada no Golf, o Volkswagen Caddy.

O **Golf Mk1** foi vendido como **Volkswagen Rabbit** nos Estados Unidos e Canadá e como **Volkswagen Caribe** en México. Unha versión renovada do Golf Mk1 foi producida en Suráfrica como **Citi Golf** de 1984 a 2009.

## Notas
Cisalla

thumb|*Mandíbulas de vida*.
thumb|Cisalla de prensa manual.
thumb|Cisalla para cortar láminas metálicas de 5 mm de grosor.
Unha **cisalla** é unha ferramenta que se utiliza para cortar papel, plástico e láminas metálicas ou de madeira de pouco espesor. Cando o grosor da chapa a cortar é moi groso utilízanse cisallas activadas por un motor eléctrico.

A cisalla funciona de xeito similar a unha tesoira. Os fíos de ambas as coitelas da cisalla enfróntanse presionando sobre a superficie a cortar ata que vencen a resistencia da superficie á tracción rompéndoa e separándoa en dúas partes. O bordo cortado por cisallamento preséntase irregular. A presión necesaria para realizar o corte obtense exercendo panca entre un brazo fixo que se coloca na parte inferior e outro que é o encargado de subir e baixar exercendo a presión. Nas cisallas manuais este movemento de ascenso e descenso realízase por un operario, aínda que tamén existen as cisallas automatizadas.

## Tipos 
Existen varios tipos distintos de cisallas, os cales son:
* Esquiladora - utilizada para cortar pezas téxtiles. Diferéncianse das tesoiras normais en que o corte que aplica é en zigzag en lugar de recto.
*Podadora - utilizada en xardinaría para podar árbores e arbustos.
*Cisalla de metal, empregada para cortar lata ou metais finos. Hainas de tres tipos en función do corte: recto, curvado cara á esquerda ou curvado cara á dereita.
*Jaws of life (mandíbulas de vida) - unha ferramenta hidráulica usada nos labores de rescate.
*Cisalla industrial - é unha máquina ferramenta que posúe unha coitela que fai cortes verticais ao exercer presión sobre paquetes de láminas de distintos materiais. Posúe un motor eléctrico que lle permite exercer maior presión.

## Notas
Manuel Camacho Garrote

**Manuel Camacho Garrote**, nado en Córdoba o 8 de xuño de 1993, é un árbitro de fútbol español, que milita na Primeira División RFEF.

## Traxectoria 
Comezou a xogar ao fútbol na UD Sur da súa cidade natal. Interesado xa pola arbitraxe, ao estar federado como xogador non podía dirixir partidos de fútbol, polo que actuou como árbitro de fútbol sala durante dous anos. Ao deixar de xogar ao fútbol herba pasou a arbitrar nesa superficie e foi subindo polas diferentes categorías rexionais andaluzas, ata chegar á Terceira División na tempada 2018/19. En 2021 conseguiu o ascenso á Segunda División RFEF, onde permaneceu só un ano, ao lograr un novo ascenso en 2022, desta vez á Primeira División RFEF.

## Notas 
## Véxase tamén 
### Ligazóns externas 
* Datos do árbitro en BDFutbol .
Josef Motzfeldt

**Josef Tuusi Motzfeldt**, nado en Igaliku o 24 de novembro de 1941, é un político groenlandés de ascendencia inuit e alemá. Foi Ministro de Finanza e de Asuntos Exteriores no goberno de Groenlandia de 2009 a 2013. Durante a súa carreira política, Motzfeldt foi presidente do Consello Nórdico Occidental, foi membro do Parlamento de Groenlandia, dirixente do partido Inuit Ataqatigiit e Presidente de Parlamento. A súa filla é Nukâka Coster-Waldau, unha actriz e cantante groenlandesa.

## Notas 
## Véxase tamén 
### Outros artigos 
* Inatsisartut
José Luis Cortés Sen

**José Luis Cortés Sen**, nado en Móstoles o 22 de agosto de 2001, é un futbolista español que xoga de dianteiro centro no Rayo Majadahonda, da Primeira División RFEF.

## Traxectoria 
Formouse como futbolista nas canteiras do Atlético de Madrid e do Leganés e despois de pasar unha tempada no Carabanchel, da Terceira División, ingresou en 2021 na estrutura do Rayo Majadahonda. Militou durante dúas campañas no filial do club en Terceira, o Paracuellos Antamira, co que disputou 67 partidos, anotando 21 goles. O 7 de maio de 2023 debutou co primeiro equipo na Primeira División RFEF e na campaña 2023/24 pasou a ser a todos os efectos xogador do primeiro cadro.

## Notas 
## Véxase tamén 
### Ligazóns externas 
* Datos do xogador en LaPreferente .
Acetiltransferase

miniatura|Estrutura química dun grupo acetilo unido ao resto (R) dunha molécula. Este grupo transfírese a outras moléculas en reaccións catalizadas por acetiltransferases.
Unha **acetiltransferase** (ou **transacetilase**) é un tipo de encima transferase que transfire un grupo acetilo, nun proceso chamado acetilación. A acetilación serve para crear unha modificación que pode transformar profundamente a funcionalidade dunha molécula, como unha proteína, ao modificar varias propoedades como a hidrofobicidade, solubilidade e atributos de superficie. Estas alteracións poden influír na conformación da proteína e na súa interacción cos substratos, cofactores e outras macromoléculas.

## Estrutura 
As predicións da estrutura tridimensional das histona-, colina-, e serotonina acetiltransferases móstranse nas imaxes.

Outro exemplo, neste caso dunha acetiltransferase bacteriana, é a cloranfenicol acetiltransferase, que detoxifica o antibiótico cloranfenicol e dálle á bacteria resistencia ao cloranfenicol.

## Notas 
## Véxase tamén 
### Outros artigos 
* Aciltransferase
* Acetilación

### Ligazóns externas 
*
João Gil Dias

**João Gil Dias**, nado en Vila Franca de Xira o 15 de xuño de 2001, é un futbolista portugués que xoga de defensa central no Rayo Majadahonda, da Primeira División RFEF.

## Traxectoria 
Formouse como futbolista nas canteiras do Estoril Praia e do Mafra do seu país, antes de chegar ao fútbol español en 2022, como novo xogador do Manchego, da Segunda División RFEF. Despois de só media tempada no club manchego, en xaneiro de 2024 asinou como novo xogador do Rayo Majadahonda, da Primeira División RFEF.

## Notas 
## Véxase tamén 
### Ligazóns externas 
* Datos do xogador en LaPreferente .
Cloranfenicol acetiltransferase

A **cloranfenicol acetiltransferase** (ou **CAT**) é un encima bacteriano () que detoxifica o antibiótico cloranfenicol e é responsable da resistencia ao cloranfenicol en bacterias. Este encima une covalentemente un grupo acetilo procedente do acetil-CoA ao cloranfenicol, o cal impide que o cloranfenicol se una aos ribosomas. Un residuo de histidina, localizado na sección C-terminal do encima, xoga un papel central no seu mecanismo catalítico.

Determinouse a estrutura cristalina do encima tipo III de *Escherichia coli* co cloranfenicol unido. A CAT é un trímero de subunidades idénticas (monómero Mr 25.000) e a estrutura trímera está estabilizada por varias pontes de hidróxeno, algunhas das cales orixínan a extensión dunha folla beta na interface das subunidades. O cloranfenicol únese nun peto profundo localizado no límite entre as subunidades adxacentes do trímero, para que a maioría dos residuos que forman o peto de unión pertenzan a unha subunidade, mentres que a histidina cataliticamente esencial pertence á subunidade adxacente. A His195 está situada apropiadamente para actuar como catalizador básico xeral na reacción, e a estabilización tautomérica necesaria proporciónaa unha interacción pouco común cun oxíxeno do carbonilo da cadea principal.

## Aplicación 
A CAT utilízase como sistema reporteiro para medir o nivel dun promotor ou da súa expresión específica de tecido en experimentos de ADN recombinante. O ensaio da CAT supón monitorizar a acetilación de cloranfenicol etiquetado radioactivamente na placa TLC; a actividade da CAT determínase buscando a forma acetilada do cloranfenicol, a cal ten unha velocidade de migración significativamente maior comparada coa forma non acetilada.

## Notas
Justin Robinson

**Justin Robinson**, nado o 12 de outubro de 1997 en Manassas, Virxinia, é un xogador de baloncesto profesional estadounidense cuxo último equipo foi Río Breogán da Liga ACB.

## Véxase tamén 
### Ligazóns externas 
* Perfil en Virginia Tech Hokies
Tempada 1942/43 do Deportivo da Coruña

Durante a **tempada 1942/43** o **Deportivo da Coruña** competiu na Primeira División, acadando a novena posición.

## Persoal 
### Corpo técnico 
### Xogadores 
## Clasificación 
## Partidos 
### Pretempada e amigables 
### Primeira División 
### Copa do Xeneralísimo 
## Notas
Lars-Emil Johansen

**Lars-Emil Johansen**, nado en Illorsuit o 24 de setembro de 1946, é un político groenlandés que exerceu como o segundo primeiro ministro de Groenlandia dende 1991 a 1997, e foi Presidente do Inatsisartut dende 2013 a 2018. Johansen foi presidente do partido Siumut entre 1987 e 1997, e foi deputado do Parlamento de Groenlandia dende a súa creación en 1979. Antes diso foi representante de Groenlandia no Parlamento de Dinamarca dende 1973, unha posición que recuperou en 2001 e mantivo até 2011. Tamén foi presidente do Consello Nórdico Occidental dende 2015 até 2016.

## Traxectoria 
Naceu en Illorsuit, un pequeno asentamento preto de Uummannaq no concello de Qaasuitsup, como fillo do axente comercial Kristian Johansen e da parteira do distrito Elisabeth Johansen; a súa nai fora a primeira muller membro do consello do país de 1959 a 1975.

En 1970, Johansen rematou a súa educación como profesor, e ao ano seguinte foi elixido para o consello do país de Groenlandia, a autoridade local máis poderosa de Groenlandia antes da creación do Inatsisartut.

Foi nomeado comandante da Orde do Dannebrog dinamarquesa e da Real Orde do Mérito de Noruega, así como de dous tipos de Nersornaat, o Nersornaat de prata e o Nersornaat de ouro ( Medalla de Groenlandia ao Servizo Meritorio).

## Notas
The Crown (serie de televisión)

***The Crown*** é unha serie de televisión británica-estadounidense que trata sobre o reinado da raíña Isabel II do Reino Unido. A serie foi creada e escrita principalmente por Peter Morgan e producida por Left Bank Pictures e Sony Pictures Television para Netflix. Morgan desenvolveu a serie baseándose no seu filme *The Queen* (2006) e na súa obra de teatro *The Audience* (2013), que tamén se centran na vida de Isabel II. 

A serie consta de seis tempadas, que abranguen case seis décadas, comezando pouco antes da voda da princesa Isabel e Philip Mountbatten en 1947, e rematando coa voda do príncipe Carlos e Camilla Parker Bowles de 2005. O elenco principal da serie cambiou cada dúas tempadas; Isabel, por exemplo, foi interpretada por Claire Foy na primeira e segunda tempada, Olivia Colman na terceira e cuarta e Imelda Staunton na quinta e sexta.

## Episodios 
## Notas
Guía de viaxe cara ao amor

***Guía de viaxe cara ao amor*** (en ) é un filme estadounidense de 2023 dirixido por Steven K. Tsuchida e escrito por Eirene Tran Donohue. Está protagonizado por Rachael Leigh Cook, Scott Ly, Missi Pyle, Ben Feldman, Nondumiso Tembe e Andrew Barth Feldman.

A rodaxe realizouse en Vietnam en abril de 2022. Estreouse o 21 de abril de 2023 a través de Netflix, onde conta con opción subtitulada en galego.

## Personaxes 
* Rachael Leigh Cook como Amanda Riley
* Scott Ly como Sinh Thach
* Ben Feldman como John
* Missi Pyle como Mona
* Glynn Sweet como Brian Conway
* Alexa Povah como Maya Conway
* Jacqueline Correa como Sam Gonville
* Nondumiso Tembe como Dom Fisher 
* Morgan Lynee Dudley como Robin
* Andrew Barth Feldman como Alex
* Quinn Trúc Trần como Anh
* Lê Thiện como Ba Noi
* Anh Dào como tía Diem

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Tesla Model 3

O **Tesla Model 3** é un sedán de tamaño medio e eléctrico, cun estilo de carrocería fastback construído por Tesla, Inc., presentado en 2017. Comercializouse como accesible para máis persoas que os modelos anteriores. O Model 3 foi o coche eléctrico enchufable máis vendido do mundo durante tres anos, de 2018 a 2020, antes de ser eliminado do primeiro posto polo Tesla Model Y, un SUV *crossover* baseado no chasis do Model 3. En xuño de 2021, o Model 3 converteuse no primeiro coche eléctrico en superar o millón de vendas mundiais. 

En novembro de 2021, engadíronse novas funcións. A finais de 2023 presentouse un Model 3 actualizado cun estilo interior e exterior renovados para os países subministrados pola fábrica de Tesla en Shangai, China, e despois en América do Norte e outros países subministrados pola fábrica de Fremont, California a principios de 2024.
Pudella carlae

***Pudella carlae*** é unha especie de cérvido orixinario do Perú. En 2024 descubriuse que era unha especie distinta de *Pudella mephistophiles*, do cal está separado xeograficamente pola depresión de Huancabamba. É a primeira especie de cérvido que se describe no século XXI.

## Etimoloxía 
O epíteto específico *carlae* púxose na honra da compañeira bióloga Carla Gazzolo, que salvou a vida ao coautor Javier Barrio tras un problema vascular.

## Ecoloxía e comportamento 
*Pudella carlae* aliméntase de fentos, así como de follas e bagas, na súa maioría de arbustos e árbores pequenas, aínda que se informou de que trepa aos troncos inclinados das árbores para comer as súas follas.

## Notas
Belle's Magical World

'''''Beauty and the Beast: Belle's Magical World'''* é un filme estadounidense de 1998 producido por Walt Disney Television Animation. Estreouse o 17 de febreiro de 1998, e é unha secuela do clásico de Disney de 1991 *Beauty and the Beast'', así como o terceiro título da franquía. Conta coas voces de David Ogden Stiers como Cogsworth, Robby Benson como Beast, Gregory Grudt, que substituíu a Bradley Pierce como Chip Potts, Paige O'Hara como Belle, Anne Rogers, que substituíu a Angela Lansbury como Mrs. Potts, e Jerry Orbach como Lumiere. O filme conta con dúas cancións cantadas por Belle, "Listen With Our Hearts" e "A Little Thought".

## Personaxes 
* David Ogden Stiers como Cogsworth, o narrador
* Robby Benson como Beast
* Gregory Grudt como Chip
* Paige O'Hara como Belle
* Anne Rogers como Mrs. Potts
* Jerry Orbach como Lumiere
* Kimmy Robertson como Fifi the Featherduster
* Frank Welker como Sultan the Footstool
* Jim Cummings como Webster, Tubaloo, Chef Bouche, Punch Bowl
* Jeff Bennett como Crane, Frappe
* Rob Paulsen como LePlume, Tres, Egg Beater
* April Winchell como Chandeleria, Chaude, Concertina
* Jo Anne Worley como Armoire the Wardrobe

## Notas
Anllo, Castrelo, San Cristovo de Cea

**Anllo** é un lugar da parroquia de Castrelo, no concello ourensán de San Cristovo de Cea, na comarca do Carballiño. Segundo o IGE, en 2023 tiña 13 habitantes (10 homes e 3 mulleres).

## Lugares e parroquias 
### Lugares de Castrelo 
### Parroquias de San Cristovo de Cea 
## Notas 
## Véxase tamén 
### Outros artigos 
* Lugares de San Cristovo de Cea
Itilleq

**Itilleq**, antigamente *Itivdleq*, é unha localidade do concello de Qeqqata, no centro-oeste de Groenlandia. Atópase nunha pequena illa a 1 km do continente, a 45 km ao sur de Sisimiut e 2 km ao norte do círculo polar ártico, nas costas do estreito de Davis. Tiña 89 habitantes en 2020.

## Demografía 
A poboación de Itilleq mantívose estable nas últimas dúas décadas.

## Notas 
## Véxase tamén
Inhibidor da colinesterase

[miniatura|[Acetilcolina]]
[miniatura|250px|Molécula de [sarín, C4H10FO2P]]
[miniatura|250px|Molécula de [tetraetil pirofosfato, C8H20O7P2]]
Os **inhibidores da colinesterase** (ChEIs), tamén coñecidos como compostos **anticolinesterase**, son compostos que impiden a degradación do neurotransmisor acetilcolina ou da butirilcolina (composto sintético usado en probas bioquímicas). No corpo, isto incrementa a cantidade de acetilcolina na fenda sináptica que se pode unir aos receptores muscarínicos, receptores nicotínicos e outros. Este grupo de inhibidores divídese en dous subrupos, os inhibidores da acetilcolinesterase (AChEIs) e os inhibidores da butirilcolinesterase (BChEIs).

Os inhibidores da colinesterase poden usarse como fármacos para tratar o alzhéimer e a miastenia grave, e tamén como arma química e insecticida. Os efectos secundarios que aparecen cando se usan estas medicinas poden ser os seguintes: perda de apetito, náuseas, vómitos, diarrea, soños vívidos nocturnos, deshidratación, erupción cutánea, bradicardia, úlcera péptica, convulsións, perda de peso, rinorrea, salivación, cambras musculares e fasciculacións.

Os inhibidores da colinesterase actúan indirectamente como fármacos parasimpatomiméticos.

Os inhibidores da colinesterase úsanse moito como arma química.

## Uso médico 
Disponse comercialmente de tres inhibidores da colinesterase para o tratamento do alzhéimer,

A neostigmina utilízase na combinación cun antagonista muscarínico para reverter os efectos de relaxantes musculares non despolarizantes, como o bromuro de rocuronio.

## Toxicidade dos inhibidores da colinesterase 
Efectos secundarios comúns dos inhibidores d colinesterase son: insomnio, náuseas e vómitos, lesións accidentais, dor de cabeza, mareos, bradicardia, hipotensión, equimose e trastornos do sono.

## Afinidade de unión 
### Inhibidores da acetilcolinesterase 
O donepezil, a fenserina, a huperzina A e o BW284c51 son inhibidores selectivos da AChE.

### Inhibidores da butirilcolinesterase 
A Tetra (monoisopropil) pirofosforamida (Iso-OMPA) e a etopropazina son inhibidores selectivos da BChE.

### Inhibidor da acetilcolinesterase e modulador do receptor nicotínico 
A galantamina podería ser tolerada peor que o donepezil e a rivastigmina. Os axentes Novichok son  compostos organofosfatos neurotóxicos e considéranse máis potentes que o gas VX, que é tamén un composto organofosfato.

### Intento de asasinato 
Os inhibidores da colinesterase atraeron a atención pública en 2020 cando a figura da oposición rusa ao réxime de Vladimir Putin Alexei Navalny foi tratado no hospital Charité de Berlín por envelenamento polo axente nervioso de fabricación rusa coñecido desde 2019 como pertencente ao subgrupo dos axentes Novichok de inhibidores da colinesterase. Navalny conseguiu recuperarse pero con graves secuelas.

## Notas 
## Véxase tamén 
### Outros artigos 
* Organofosforado
* Carbamato

### Bibliografía 
* 
* 
*
Tempada 1941/42 do Deportivo da Coruña

Durante a **tempada 1941/42** o **Deportivo da Coruña** competiu na Primeira División por primeira vez na súa historia.

## Resumo da tempada 
O 28 de setembro de 1941 o Deportivo debutou na Primeira División cunha vitoria por 2-1 sobre o Castellón no campo de Riazor. Elícegui foi o autor do primeiro gol do club na máxima categoría. Durante a primeira volta o Deportivo converteu Riazor nun fortín, gañando todos os partidos disputados no campo coruñés, incluíndo vitorias ante o Real Madrid, a Real Sociedad ou o Athletic Club, mentres que na segunda metade da tempada gañou tamén a Barcelona e Atlético Aviación. Con todo, os bos partidos na casa non foron acompañados por bos resultados fóra, non conseguindo vencer lonxe da Coruña ata a xornada 16, cando derrotou ao Espanyol en Sarrià. Finalmente, o Deportivo acabou a liga na cuarta posición, superando amplamente as expectativas para a súa estrea na categoría.
## Persoal 
### Corpo técnico 
### Xogadores 
## Clasificación 
## Partidos 
### Pretempada e amigables 
### Primeira División 
{{football box collapsible
|data                = 15 de febreiro de 1942
|hora                = 
|rolda               = 20
|equipo1             = Real Sociedad
|resultado           = 3 – 2
|informe             = Informe
|equipo2             = Deportivo da Coruña
|goles1              = Garbizu  }Bidegain  
|goles2              = Caballero  
|estadio             = Atotxa
|localización        = Donostia
|asistencia          = 
|árbitro             = Vilalta Bars
|result              = L
|stack               = yes
}}

### Copa do Xeneralísimo 
## Notas
Concerto Sacro (Coro Clásico de Vigo)

A cuadraxésimo segunda casete da colección Fonoteca 92 é un EP que reproduce un concerto de música sacra interpretado polo Coro Clásico de Vigo, dirixido por Joaquín Carvajal Baños e como organista Ángel Viro Caamaño, gravado na Real Colexiata da Coruña o 24 de abril de 1992, foi publicado en 1992 pola Editorial Compostela de *El Correo Gallego*.

## Lista de cancións 
## Notas
Lamborghini Terzo Millennio

O **Lamborghini Terzo Millennio** (en italiano Terceiro Milenio)  é un prototipo eléctrico futurista presentado polo fabricante de automóbiles italiano Lamborghini e desenvolvido en colaboración co Instituto de Tecnoloxía de Massachusetts (MIT). É o primeiro produto dunha asociación de tres anos entre as dúas institucións. O Terzo Millennio foi presentado en novembro de 2017 na conferencia EmTech en Cambridge, Massachusetts, Estados Unidos.

## Notas
Mitja Borkert

**Mitja Borkert**, nado o 17 de marzo de 1974, é un deseñador de automóbiles e enxeñeiro xefe alemán. Foi director de Lamborghini Centro Stile desde 2016. Tamén foi deseñador en Porsche de 1999 a 2016.

## Traxectoria 
Borkert naceu en 1974 en Herzberg, Elster, na que entón era a Alemaña Oriental, e despois da caída do muro de Berlín, comezou a asistir ao departamento de deseño da Universidade de Ciencias Aplicadas de Pforzheim e licenciouse en deseño de transportes.

En 1999, Borkert foi contratado por Porsche no seu centro de estilo en Weissach, onde ocupara diversos cargos, os principais dos cales foron o de Director Xeral de Deseño Avanzado e, en 2014, de Director de Deseño Exterior. Aquí, deseñou o Panamera Sport Turismo e o Porsche Boxster 987, colaborando na creación da segunda xeración Cayenne, o Macan e o Mission E. Despois de 17 anos en Porsche, abandonou a compañía en abril de 2016 para asumir o papel de Director de Centro Estilo de Lamborghini, en substitución de Filippo Perini, quen pasou a dirixir Italdesign.

En Lamborghini, Borkert ocúpase da construción do Aventador S e dalgunhas versións especiais do Huracán como o Perfomante. En 2017, en colaboración co Instituto de Tecnoloxía de Massachusetts en Boston, deseñou o concept car Terzo Millennio.

## Galería 

Ficheiro:Porsche Panamera Sport Turismo Concept (14580131373).jpg|Porsche Panamera Sport Turismo Concept
Ficheiro:Porsche 987 Boxster Design Edition 2.jpg|Porsche Boxter 987
Ficheiro:PORSCHE CAYENNE SECOND GENERATION China (4).jpg|Porsche Cayenne 2ª xeración
Ficheiro:PORSCHE MACAN China (6).jpg|Porsche Macan
Ficheiro:Porsche Mission E - IAA 2015 - 8 cropped.jpg|Porsche Mission E Concept
Ficheiro:2018 Lamborghini Aventador S, rear right, in Greenwich CT.jpg|Lamborghini Aventador S
Ficheiro:Lamborghini Huracan Performante, IAA 2017, Frankfurt (1Y7A2841).jpg|Lamborghini Huracán Performante
Ficheiro:Festival automobile international 2018 - Lamborghini Terzo Millennio - 015.jpg|Lamborghini Terzo Millennio

## Notas
Escola de Beijing

A **Escola de Beijing** (chinés tradicional e simplificado: 京派; *pinyin*: Jīngpài; Wade-Giles: Ching1-p'ai4) foi unha corrente literaria da República da China (1912-1949), conformada por escritores como Fei Ming (1901-1967), Shen Congwen (1902-1988), Li Jianwu (1906-1982) ou Zhu Guangqian (1897-1986). Recibe o seu nome porque estes autores vivían principalmente en Beijing e Tianjin.

## Historia 
[alt=Fotografía de Shen Congwen (1902-1988), o máximo representante da Escola de Beijing.|miniatura|Fotografía de [Shen Congwen (1902-1988), o máximo representante da Escola de Beijing.]]
A Escola de Beijing estableceuse como concepto en contraposición a unha suposta Escola de Shanghai, formada por escritores de moi diverso signo, que contemplaban a vida dende un punto de vista urbano e cosmopolita. A novelista máis coñecida da Escola de Shanghai foi Eileen Chang (1920-1995).

Pola contra, a Escola de Beijing posuía unha concepción máis tradicional, vencellada ao rural. Neste sentido, valoraban a literatura pola literatura, opoñéndose tanto á comercialización como á politización das artes.

## Estilo 
As obras da Escola de Beijing destacan por reflectir a vida humana, especialmente a do campo, evitando tratar temas políticos. Enfatizan un concepto de "literatura pura", que debe ser harmoniosa e apropiada, tomando elementos tanto do romanticismo como do realismo. O seu estilo é simple e natural, cunha linguaxe concisa, clara e viva. Describen a beleza das emocións e da natureza humana, integrando a cultura local.

## Notas 
## Véxase tamén 
### Ligazóns externas 
* Shen Congwen (La literatura china traducida en España)
Avro Anson

O **Avro Anson** é un avión multirol británico bimotor construído por Avro. Un gran número de unidades deste modelo operou en distintos roles coa Royal Air Force (RAF), o Fleet Air Arm (FAA), a Real Forza Aérea do Canadá (RCAF), a Real Forza Aérea de Australia e outras forzas aéreas antes, durante e despois da segunda guerra mundial.

Inicialmente coñecido como o *Avro 652A*, o Anson desenvolveuse a mediados dos anos 30 a partir do avión de pasaxeiros anterior Avro 652 en resposta a unha solicitude de licitación emitida polo Ministerio do Aire británico para un avión de recoñecemento marítimo costeiro. Tras impresionar ao Ministerio, pedñíuse un único prototipo, que realizou o seu voo de estrea o 24 de marzo de 1935. Tras unha avaliación durante a cal o Type 652A superou ao seu competidor de Havilland DH.89, foi seleccionado como gañador, o que provocou que a Especificación 18/35 do Ministerio do Aire se redactase arredor do tipo e que se encargase unha orde inicial de 174 avións en xullo de 1935. O Type 652A recibiu pronto o nome do almirante británico George Anson.

O tipo entrou en servizo coa RAF e inicialmente usouse nas operacións de recoñecemento marítimo previstas xunto con hidroavións máis grandes. Despois do estoupido da segunda guerra mundial, pronto descubriuse que Anson quedara obsoleto nos roles de combate de primeira liña. Un gran número deles pasou a utilizarse como adestrador de tripulación multimotor, sendo considerado adecuado para esta tarefa, e converteuse no piar do Plan de adestramento aéreo da Commonwealth Británica. O tipo continuou sendo usado neste rol durante e despois do conflito, permanecendo no servizo da RAF como adestrador e avión de comunicacións ata o 28 de xuño de 1968.

Tras a guerra, un pequeno número de Ansons (coñececidos como Avro 19s) foron construídos novos para o mercado civil, xunto cun maior número de conversións civís a partir de excedentes militares, sendo usado como transporte lixeiro e avión executivo. Cando rematou a súa produción en 1952 Avro fabricara 8 138 Ansons en nove variantes, e Federal Aircraft Ltd no Canadá montara 2 882 aparellos máis a partir de 1941. cara finais dos século XX a gran maioría de Ansons fora xa retirado, pero aínda quedan algúns exemplares que aparecen en exhibicións aéreas. Hai dous no Reino Unido, un en Nova Zelandia e un cuarto aparello está almacenado no Canadá coa intención de restauralo para que poida voar novamente.

## Notas
David de Dios

**David de Dios Arana**, máis coñecido como **David de Dios**, nado en Vigo o 24 de xaneiro de 1981, é un adestrador de fútbol galego.

## Traxectoria 
David de Dios Arana chegou ó RC Celta no verán do 2004 con 23 anos para emprender unha longa etapa  nas categorías inferiores do club. O seu primeiro gran posto dentro da canteira celeste foi en 2012/2013 cando se fixo cargo do Xuvenil A. No seu primeiro ano adestrando na División de Honra o Celta gañou o campionato, sendo o seu conxunto o mellor Xuvenil A da historia da entidade tras conseguir 79 puntos en trinta xornadas de liga. Neste conxunto estaban xogadores de renome como Santi Mina e David Costas. O equipo clasificouse para a Copa de Campións, disputada en Vigo. Grandes vitorias ante o Real Madrid e o Villarreal CF catapultaron os celestes á final, na que se impuxeron pola mínima ao Sevilla Fútbol Club. 

Tras esta experiencia a David ascendérono ao Celta B o máximo filial de referente con moitos dos seus vellos xogadores. A tempada sería mala e só prosperada a vía administrativa puido o filial celeste manterse en Segunda B. 

Cun pouco máis de experiencia, David regresou ó Xuvenil A na tempada 2014/2015. Dous anos máis tarde renovou o seu vello título de liga e participou na Copa de Campións caendo nas semifinais ante o Rayo  Vallecano de Madrid . Na súa tempada final David erguería novamente os ánimo da canteira acadando outro título da División de Honra así como deixando pegada na Copa do Rei e de Campións. 

En xullo de 2020 De Dios finalmente abandona a canteira celeste, optando polo Rápido de Bouzas como o seu primeiro equipo fóra daquel mundo co obxectivo de medrar coma adestrador. A pesar do bo xogo durante eses dous exercicios no conxunto ao non acadar o playoff De Dios sería destituído poñendo fin á súa primeira étapa no conxunto de Bouzas.  

Medio ano máis tarde retornaría coincidindo cunha profunda renovación do Rápido de Bouzas carvando unha estrutura máis sólida na pugna polo ascenso a Segunda RFEF, De Dios impulsou o conxunto cara ao playoff, mais sería o Racing Club Vilalbés quen levaría o encontro e, ao final, o posto de promoción. 

Co play-off aínda na memoria De Dios ficharía polo Coruxo FC, pasando a adestrar na Segunda RFEF ao substituír a Javier Maté para a tempada 2023/2024. Na súa primeira tempada De Dios lideraría a un Coruxo con certas luces pero que quedaría resignado a unha décima posición só a dous puntos do descenso. A súa segunda tempada sería aínda máis problemática dirixindo o conxunto vigués durante 26 xornadas cun balance negativo de 8 vitorias, 6 empates e 12 derrotas; sendo a derrota co filial do Valladolid por dous goles o derradeiro golpe para o local. De Dios deixaría o Coruxo nunha posición precaria a falta de 8 xornadas con 30 puntos a dous do descenso e cos mesmos do equipo en zona de playoff de descenso o UD Llanera. O sucesor de De Dios sería Javier Fernández Pereira. En outubro de 2025 De Dios comezou unha nova etapa en Asturias como técnico auxiliar de Borja Jiménez no Sporting de Gijón.

## Notas
Gaiteiros (Fonoteca 92)

***Gaiteiros*** é un EP que recolle oito temas de música tradicional galega interpretados por Ricardo Portela e diferentes bandas de gaitas galegas. É a cuadraxésimo terceira casete da colección Fonoteca 92, foi publicado en 1992 pola Editorial Compostela de *El Correo Gallego*.

## Lista de cancións 
## Notas
Bücker Bü 133 Jungmeister

O **Bücker Bü 133 Jungmeister** foi un adesttrador avanzado da Luftwaffe durante os anos 30. Tratábase dun biplano monomotor, cun único asento e de construción de madeira e aceiro tubular e cuberto de tea.

## Desenvolvemento 
O Bü 133 foi un desenvolvemento do adestrador básico de dúas prazas Bücker Bü 131 Jungmann. O avión voou por vez primeira en 1935, pilotado por Luise Hoffmann (a primeira piloto de probas de Alemaña), e era lixeiramente máis pequeno que o  Bü 131. O prototipo, D-EVEO, estaba equipado cun motor invertido de 6 cilindros en liña Hirth HM506 de 140 cabalos e refrixerado por aire.

O avión mostrou unha "axilidade sorprendente" na súa primeira aparición pública, o Campionato Internacional de Acrobático de 1936 en Rangsdorf, pero o Bü 133A non conseguiu pedidos; só dous Bü 133B, con motores radiais de 160 cabalos Siemens-Halske Sh.14A-4, foron construídos.

Nos anos 60 o piloto estadounidense Jack Canary obtivo de España os planos de construción do Bü-133 e unha licenza de produción de Carl Bücker, coa intención de reiniciar a produción do Jungmeister en Alemaña para satisfacer unha alta demanda esperada dos Estados Unidos. O primeiro avión de nova construción completouse na fábrica Wolf Hirth en Nabern en 1968. Porén, Jack Canary morreu posteriormente nese mesmo ano durante a produción do filme *Tora! Tora! Tora!*, e a súa morte causou que o proxecto perdese impulso. A pobre vendas, causadas en parte debido ao alto custo dos avións novos e a que había dispoñibles no mercado civil vellos Jungmeisters suízos, fixeron que se detivese a produción en 1971 despois de construír tan só catro unidades. Varios aparellos completáronse posteriormente a partir de compoñentes fabricados durante este proxecto, sendo construídos dous avións en Austria nos 70, un en Francia en 1991, e outro completado por Hirth tamén en 1991.

## Notas
Gonzalo Fernández Álvarez

**Gonzalo Fernández Álvarez**, máis coñecido como **Gonza**, nado en Oia o 31 de agosto de 1987, é un adestrador de fútbol galego.

## Traxectoria 
Comezou as súas andanzas compaxinando o seu tempo na canteira celeste co cargo de adestrador da ED Val Miñor de Nigrán, que acabou abandonando para dedicarse en exclusiva aos cativos do Celta. No ano 2018 Gonza recadou no Choco, onde disputara a maioría da súa vida coma xogador ata a súa lesión na Copa Deputación e retirada. Na canteira celeste Gonza compartiu vestiario con Mateo Míguez, a quen adestraría no seu paso polo Coruxo.

Coma adestrador Gonza destacou durante o seu tempo á fronte do CD Choco durante tres tempadas, xunto co seu segundo o tamén canteirán do celta Oscar Pérez. O equipo xogou o playoff de ascenso a Segunda RFEF na tempada 2020/2021, perdendo na primeira eliminatoria por un 1-0 coa UD Somozas. Gonza deixou os de Redondela polo Coruxo Fútbol Club na seguinte tempada co obxectivo de loitar pola promoción a Primeira RFEF, mais deixou o equipo logo de trece xornadas marcando o comezo dunha tempada gris no Vao. Fichou entón polo Wuhan chinés, co equipo sub 18. 

Regresou á Terceira RFEF co Alondras CF na tempada 2023/2024.Alí recuperou as boas sensacións no fútbol galego co seu estilo ofensivo, cunha gran primeira volta na súa chegada. Se ben durante moitos momentos o equipo estivo en posicións de playoff, rematou a tempada con 44 puntos. Na tempada 2024/2025 mellorou o rendemento a pesar da multitude de lesións, rematando con 52 puntos a tres tanto do Arousa coma do Noia que acabaron marcando o playoff. A pesar dunha oferta de renovación Gonza escolleu os arlequíns de Arousa na tempada 2025/2026 coa ilusión de xogar o playoff unha vez máis.

## Notas
American Society of Health-System Pharmacists

A **American Society of Health-System Pharmacists** (***Sociedade Americana de Farmacéuticos de Sistemas de Saúde**,* **ASHP**) é unha organización profesional que representa os intereses dos farmacéuticos que exercen en hospitais, organizacións de mantemento da saúde, centros de atención a longo prazo, atención domiciliaria e outros compoñentes da atención sanitaria. 

## Historia 
Fundada en 1942, a **ASHP** é recoñecida pola súa dedicación á innovación na práctica farmacéutica, o desenvolvemento profesional e a educación.

No 2009, a ASHP tiña 36.000 membros, un persoal de máis de 175 empregados e un orzamento superior aos 40 millóns de dólares. En 2024, é a maior asociación de profesionais da farmacia nos Estados Unidos, representando a 60.000 farmacéuticos, estudantes de farmacia e técnicos de farmacia en todos os contextos de atención ao paciente. Ademais, ASHP mantén unha base de datos nacional sobre escasezas de medicamentos nos EUA.

A ASHP foi fundada inicialmente co nome de **American Society of Hospital Pharmacists** (*Sociedade Americana de Farmacéuticos Hospitalarios*) *American Society of Hospital Pharmacists* e cambiou o seu nome para reflectir mellor a ampla gama de contextos nos que os farmacéuticos prestan coidados aos pacientes. 

A organización ten como obxectivo apoiar a práctica profesional dos farmacéuticos en hospitais e sistemas de saúde e avogar ante axencias gobernamentais, como a Food and Drug Administration (FDA) e os Centers for Disease Control and Prevention (CDC), en cuestións relacionadas co uso de medicamentos e saúde pública.

## Notas 
## Véxase tamén 
### Ligazóns externas 
* Sociedade Americana de Farmacéuticos de Sistemas de Saúde
Samu Expósito

**Samuel Expósito Polo**, nado en Sierra de Fuentes (Cáceres) o 7 de agosto de 2004, é un futbolista español que xoga de centrocampista no Rayo Majadahonda, da Primeira División RFEF.

## Traxectoria 
Formouse como futbolista na canteira do Diocesano de Cáceres, antes de ingresar en 2019 nas categorías inferiores do Real Madrid. Na tempada 2022/23 xogou cedido no equipo xuvenil do Cádiz, na División de Honra, e debutou co filial gaditano na Segunda División RFEF. Comezou a campaña 2023/24 co Real Madrid C na Terceira División RFEF, pero en xaneiro de 2024 saíu cedido de novo, desta vez ao Rayo Majadahonda, da Primeira División RFEF.

## Notas 
## Véxase tamén 
### Ligazóns externas 
* Datos do xogador en LaPreferente .
Clorita

250px|miniatura|Clorita

**Clorita** é o nome xenérico de numerosos aluminosilicatos do grupo dos filosilicatos, silicatos hidratados de aluminio con ferro e manganeso. Nalgúns deles predomina o ferro, mentres que noutros é máis importante a presenza de manganeso e doutros metais.

## Etimoloxía 
O termo clorita procede do grego χλωρος, *chlōros*, "verde", en alusión á cor predominante en todos os minerais deste grupo.

## Orixe 
Son minerais de orixe metamórfica, que cristalizan no sistema monoclínico e que se encontran en forma de láminas flexíbeis de cor verde. Fórmanse por transformación ou alteración da auxita, a biotita e a hornblenda.

## Minerais do grupo das cloritas 
Os minerais máis comúns do grupo son o clinocloro, a pennantita, a filita e a chamosita, aínda que se describiron gran número deles.

## Notas 
## Véxase tamén 
### Ligazóns externas 
* Galería de minerais do grupo da clorita .
* Informacións sobre a clorita